**MOLITVA VJERNIKA**

**26. nedjelja kroz godinu A (1. listopada 2017.)**

1. Za papu Franju, biskupa Josipa, svećenike i redovničke zajednice: da budu vjerni u svome zvanju kako bi istinski mogli voditi narod na putu k Tebi, molimo Te.
2. Za Tvoju Crkvu: daj da u djelovanju budemo kakvima si nas zamislio – složni, jednodušni, ponizni, njegujući ljubav prema svima, molimo Te.
3. Za obitelji: da si bračni parovi mogu međusobno radosno služiti u ljubavi, prihvaćati svaki novi život te odgajati djecu za Tvoje kraljevstvo, molimo Te.
4. Za odgovorne na vlasti: daj da spoznaju da si Ti izvor svega dobra i znanja te rade na dobrobit zemlje i naroda, molimo Te.
5. Za one koji osjećaju da ih zoveš u svećenički ili redovnički stalež: daj im hrabrosti da se mogu odazvati Tvom pozivu i ustrajati na tom putu, molimo Te.
6. Za one koji u Tebe ne vjeruju, mučene raznim sumnjama i one koji pate od nepovjerenja u Boga i čovjeka: daj da mogu spoznati da si ti jedini i pravi Bog, a Isus tvoj Sin i naš Gospodin i Spasitelj, molimo Te.
7. Za naše pokojne: budi im milosrdan i uvedi ih u vječnu radost, molimo Te.